open-index/open-wikipedia-markdown huggingface dataset:
Axel Carpelan

**Carl Axel Frithiof Carpelan** (15. tammikuuta 1858 Helsinki — 24. maaliskuuta 1919 Turku) oli suomalainen vapaaherra, joka muistetaan säveltäjä Jean Sibeliuksen läheisenä ystävänä, innoittajana ja tukijana.

Axel Carpelan kuului Carpelanin vapaaherralliseen aatelissukuun. Hänen vanhempansa olivat varatuomari, vapaaherra Carl Johan Carpelan (1811–1893) ja vapaaherratar Fredrika Sofia Carolina Lybecker (1817–1892).

Axel Carpelan syntyi Helsingissä, jossa hänen isänsä työskenteli esittelijäsihteerinä, mutta hän varttui sukutilalla Maskun Odensaaressa seitsenjäsenisen sisarusparven nuorimmaisena. Axel kirjoitti ylioppilaaksi Turun Svenska klassiska lyceumista vuonna 1876. Hän olisi halunnut ryhtyä opiskelemaan musiikkia, mutta suku suhtautui siihen kielteisesti. Hän oli lahjakas harrastelijaviulisti, ja hän soitti myös pianoa.

Vuonna 1876 Carpelan muutti Helsinkiin ja kirjoittautui Keisarilliseen Aleksanterin-yliopistoon, aluksi matemaattis-luonnontieteelliseen, sitten historiallis-kielitieteelliseen osastoon. Hän seurasi muun muassa historian, filosofian, psykologian ja estetiikan luentoja mutta ei suorittanut tutkintoa vaan erosi yliopistosta syksyllä 1885.

Carpelan vietti vaatimatonta elämää ja omistautui "musiikin ja sotahistorian opinnoille". Hän asui Helsingissä, Naantalissa, Tampereella ja Turussa.

Carpelanista tuli Jean Sibeliuksen läheinen ystävä. Hän oli tavannut Sibeliuksen jo lokakuussa 1890, mutta helmikuun manifestin jälkeen vuonna 1899 hän oivalsi, että Sibeliuksen musiikin avulla voitaisiin eurooppalaisille levittää tietoa Suomen suuriruhtinaskunnan erityisasemasta. Carpelan järjesti Sibeliukselle mesenaatteja, ja he kävivät laajaa kirjeenvaihtoa. Maaliskuussa 1910 hän järjesti serkkunsa Tor Carpelanin kanssa keräyksen, jonka tuotoilla saatiin järjesteltyä Sibeliuksen velat.

Sibeliuksen sävellyksen nimi *[[Finlandia (sävelruno)|Finlandia]]* perustui Carpelanin ehdotukseen, ja Sibelius omisti toisen sinfoniansa Carpelanille.

Axel Carpelan menehtyi keuhkokuumeeseen Turussa vuonna 1919. Hänen kuoltuaan Sibelius kirjoitti päiväkirjaansa: "Ketä varten minä nyt sävellän?"

Bo Carpelanin romaani *Axel* (1986) kertoo Axel Carpelanin ja Jean Sibeliuksen ystävyydestä.

## Lähteet

## Kirjallisuutta
* Carpelan, Axel – Sibelius Jean (2010): *Högtärade maestro! Högtärade herr baron! Korrespondensen mellan Axel Carpelan och Jean Sibelius 1900–1919.* (Utgivare Fabian Dahlström.) Skrifter utgivna av Svenska litteratursällskapet i Finland, 737. Helsingfors: Svenska litteratursällskapet i Finland.  
* Carpelan, Bo (1987): *Axel: Romaani.* Suomentanut Kyllikki Villa. Otava, Helsinki. 
* Tawaststjerna, Erik (1989): *Jean Sibelius 2*. Ruotsinkielisestä käsikirjoituksesta tekijän kanssa yhteistyössä suomentanut Tuomas Anhava. Otava, Helsinki.
Benedito Roberto

**Benedito Roberto** (5. marraskuuta 1946 – 8. marraskuuta 2020) oli angolalainen roomalaiskatolinen piispa. Hänet vihittiin spiritaanien papiksi 18. lokakuuta 1981 ja nimitettiin Novo Redondon hiippakunnan piispaksi 15. joulukuuta 1995. Piispaksi vihkiminen seurasi 25. helmikuuta 1996. Pääkonsekraattorina toimi Félix del Blanco Prieto, jota avustivat Zacarias Kamwenho ja Abílio Rodas de Sousa Ribas.

## Lähteet
Salvatore Muratore

**Salvatore Muratore** (s. 28. joulukuuta 1946) on italialainen roomalaiskatolinen piispa. Hänet vihki papiksi Agrigenton hiippakuntaan paavi Paavali VI 17. toukokuuta 1970. Hänet nimitettiin Nicosian hiippakunnan piispaksi 22. tammikuuta 2009, ja piispaksi vihkiminen seurasi 25. maaliskuuta. Pääkonsekraattorina toimi Carmelo Ferraro, jota avustivat Luigi Bommarito ja Francesco Montenegro. Muratore asetettiin virkaansa 28. maaliskuuta.

## Lähteet
Benedict Singh

**Benedict Singh** (2. joulukuuta 1927 – 12. syyskuuta 2018) oli guyanalainen roomalaiskatolinen piispa. Hänet vihittiin papiksi 7. joulukuuta 1954 ja nimitettiin Georgetownin hiippakunnan vihkipiispaksi sekä Arsennarian titulaaripiispaksi 16. tammikuuta 1971. Piispaksi vihkiminen seurasi 18. huhtikuuta. Pääkonsekraattorina toimi Richard Lester Guilly, jota avustivat Kenneth Roderick Turner ja Patrick Webster.

Singh sai 12. elokuuta 1972 nimityksen Georgetownin piispaksi, jona hän toimi, kunnes jäi eläkkeelle 10. marraskuuta 2003.

## Lähteet
Jesus Valera

**Jesus Yu Valera** (18. joulukuuta 1927 – 23. helmikuuta 2018) oli filippiiniläinen roomalaiskatolinen piispa. Hänet vihittiin papiksi 17. maaliskuuta 1956 ja nimitettiin Zamboangan arkkihiippakunnan vihkipiispaksi sekä Tatiltin titulaaripiispaksi 28. maaliskuuta 1967. Piispaksi vihkiminen seurasi 30. huhtikuuta. Pääkonsekraattorina toimi Teopisto Valderrama Alberto, jota avustivat Mariano Gaviola y Garcés ja Julio Xavier Labayen.

Valera sai 17. helmikuuta 1971 nimityksen Ozamisin ja 27. marraskuuta 1980 Sorsogonin piispaksi. Hän jäi eläkkeelle 16. huhtikuuta 2003.

## Lähteet
Julio Xavier Labayen

**Julio Xavier Labayen** OCD (23. heinäkuuta 1926 Labayen – 27. huhtikuuta 2016) oli filippiiniläinen roomalaiskatolinen piispa. Hänet vihittiin papiksi 4. kesäkuuta 1955 ja nimitettiin Infantan prelaatiksi sekä Sinnuaran titulaaripiispaksi 26. heinäkuuta 1966. Piispaksi vihkiminen seurasi 8. syyskuuta. Pääkonsekraattorina toimi Rufino Jiao Santos, jota avustivat Alfredo Maria Obviar y Aranda ja Pedro Bantigue y Natividad.

Labayen erosi tehtävistään titulaaripiispana 18. helmikuuta 1978, mutta jatkoi toimintaansa prelaattina, kunnes jäi eläkkeelle 28. kesäkuuta 2003.

## Lähteet
Antonio Nocerino

**Antonio Nocerino** (s. 9. huhtikuuta 1985 Napoli, Italia) on italialainen jalkapalloilija, pelipaikaltaan keskikenttäpelaaja. Hän on viimeksi edustanut Italian Serie B:ssä pelaavaa Beneventoa.

Nocerino aloitti uransa Juventuksessa, jonka edustusjoukkueessa hän ei kuitenkaan debytoinut. Nocerino teki pääsarjadebyyttinsä Serie A:ssa kaudella 2005–2006 Messinan riveissä. Hän on pelannut tämän jälkeen pääsarjatasolla Juventuksessa ja Palermossa. Vuonna 2011 Nocerino siirtyi Milaniin.

## Seurajoukkueura
Nocerino aloitti jalkapalloilun viisivuotiaana isänsä valmentamassa paikallisessa joukkueessa. 13-vuotiaana hän siirtyi Juventuksen juniorijoukkueeseen. Hän ei pelannut edustusjoukkueessa yhtään ottelua ja siirtyi vuonna 2003 lainalle Avellinoon. Hän teki ammattilaisdebyyttinsä Avellinossa Serie B:ssä 11. syyskuuta 2003 Parmaa vastaan. Nocerino pelasi Serie B:tä myös Genoassa sekä lainoilla Catanzarossa ja Crotonessa. 
Vuonna 2006 Nocerino lainattiin Serie A:n Messina. Hän teki pääsarjadebyyttinsä 12. helmikuuta 2006 Sampdoriaa vastaan ja ensimmäisen maalinsa 7. toukokuuta 2006 Empolia vastaan.

## Lähteet
Arturo Mandin Bastes

**Arturo Mandin Bastes** (1. huhtikuuta 1944 Loboc – 20. lokakuuta 2024) on filippiiniläinen roomalaiskatolinen piispa. Hänet vihki Jumalan Sanan seuran papiksi paavi Paavali VI 28. marraskuuta 1970. Hänet nimitettiin Romblonin hiippakunnan piispaksi 3. heinäkuuta 1997, ja piispaksi vihkiminen seurasi 21. elokuuta. Pääkonsekraattorina toimi Ricardo Jamin Vidal, jota avustivat Miguel C. Cinches ja Leopoldo Sumaylo Tumulak.

Bastes sai 25. heinäkuuta 2002 nimityksen Sorsogonin hiippakunnan koadjuuttoripiispaksi, ja 16. huhtikuuta 2003 hänestä tuli sen piispa.

## Lähteet
Leopoldo Sumaylo Tumulak

**Leopoldo Sumaylo Tumulak** (29. marraskuuta 1944 Santander, Cebu – 17. kesäkuuta 2017 San Juan, Metro Manila) oli filippiiniläinen roomalaiskatolinen piispa. Hänet vihittiin papiksi Cebun arkkihiippakuntaan 30. maaliskuuta 1971 ja nimitettiin sen vihkipiispaksi sekä Lesvin titulaaripiispaksi 12. tammikuuta 1987. Piispaksi vihkiminen seurasi 16. maaliskuuta. Pääkonsekraattorina toimi Ricardo Jamin Vidal, jota avustivat Manuel S. Salvador ja Angel N. Lagdameo.

Tumulak sai 28. marraskuuta 1992 nimityksen Tagbilaranin piispaksi ja 15. tammikuuta 2005 maansa sotilaspiispaksi.

## Lähteet
Leonardo Yuzon Medroso

**Leonardo Yuzon Medroso** (s. 6. marraskuuta 1938) on filippiiniläinen roomalaiskatolinen piispa. Hänet vihittiin papiksi Palon hiippakuntaan 30. maaliskuuta 1963 ja nimitettiin Boronganin hiippakunnan piispaksi 18. joulukuuta 1986. Piispaksi vihkiminen seurasi 17. maaliskuuta 1987. Pääkonsekraattorina toimi Bruno Torpigliani, jota avustivat Godofredo Pedernal Pisig ja Nestor Celestial Cariño.

Medroso sai 17. lokakuuta 2006 nimityksen Tagbilaranin piispaksi, jonka virkaan hänet asetettiin 14. joulukuuta.

## Lähteet
Guido Breña López

**Guido Breña López** (9. heinäkuuta 1931 – 9. heinäkuuta 2013) oli perulainen roomalaiskatolinen piispa. Hänet vihittiin dominikaanien papiksi 11. joulukuuta 1954 ja nimitettiin Ican hiippakunnan piispaksi 5. lokakuuta 1973. Piispaksi vihkiminen seurasi 25. marraskuuta. Pääkonsekraattorina toimi Juan Landázuri Ricketts, jota avustivat Alberto Maria Dettmann y Aragón ja Jesús Mateo Calderón Barrueto.

Breña López jäi eläkkeelle 31. lokakuuta 2007.

## Lähteet
Nestor Celestial Cariño

**Nestor Celestial Cariño** (8. syyskuuta 1938 – 24. toukokuuta 2025) oli filippiiniläinen roomalaiskatolinen piispa. Hänet vihittiin papiksi Legazpin hiippakuntaan 31. joulukuuta 1961 ja nimitettiin sen vihkipiispaksi sekä Thibiucan titulaaripiispaksi 9. maaliskuuta 1978. Piispaksi vihkiminen seurasi 31. toukokuuta. Pääkonsekraattorina toimi Bruno Torpigliani, jota avustivat Teopisto Valderrama Alberto ja Flaviano Ariola.

12. elokuuta 1980 Cariño sai nimityksen Boronganin piispaksi, jona hän toimi, kunnes erosi tehtävistään 31. tammikuuta 1986.

11. kesäkuuta 2003 Cariño nimitettiin Daetin hiippakunnan vihkipiispaksi ja Achollan titulaaripiispaksi. 1. huhtikuuta 2005 hän sai nimityksen Legazpin piispaksi; hän erosi tehtävistään 7. marraskuuta 2007.

## Lähteet
Francesco Sgalambro

**Francesco Sgalambro** (16. huhtikuuta 1934 Lentini – 11. elokuuta 2016 Messina) oli italialainen roomalaiskatolinen piispa. Hänet vihittiin papiksi 22. syyskuuta 1957 ja nimitettiin Messinan arkkihiippakunnan vihkipiispaksi sekä Minturnaen titulaaripiispaksi 22. helmikuuta 1986. Piispaksi vihkiminen seurasi 5. huhtikuuta. Pääkonsekraattorina toimi Salvatore Pappalardo, jota avustivat Ignazio Cannavò ja Carmelo Canzonieri.

30. syyskuuta 1986 Messinan arkkihiippakunta yhdistyi Liparin hiippakunnan ja Santa Lucia del Melan alueprelatuurin kanssa. Sen nimeksi tuli Messina-Lipari-Santa Lucia del Melan arkkihiippakunta. Sgalambro jatkoi toimintaansa sen vihkipiispana, kunnes sai 18. maaliskuuta 2000 nimityksen Cefalùn piispaksi.

Sgalambro jäi eläkkeelle 17. syyskuuta 2009.

## Lähteet
Leonard James Olivier

**Leonard James Olivier** (12. lokakuuta 1923 Lake Charles, Louisiana – 19. marraskuuta 2014) oli yhdysvaltalainen roomalaiskatolinen piispa. Hänet vihittiin Jumalan Sanan seuran papiksi 29. kesäkuuta 1951 ja nimitettiin Washingtonin arkkihiippakunnan vihkipiispaksi sekä Legian titulaaripiispaksi 10. marraskuuta 1988. Piispaksi vihkiminen seurasi 20. joulukuuta. Pääkonsekraattorina toimi James Aloysius Hickey, jota avustivat Eugene Antonio Marino ja Alvaro Corrada del Rio.

Olivier jäi eläkkeelle 18. toukokuuta 2004.

## Lähteet
Määränpäänä tähdet (kirja)

**Määränpäänä tähdet** (*The Stars My Destination* tai *Tiger! Tiger!*) on  Alfred Besterin vuonna 1956 kirjoittama science fiction -romaani. Kirjoittaja sai idean aiheeseen luettuaan toisen maailmansodan aikana haaksirikkoutuneesta merimiehestä nimeltä Poon Lim, joka ajelehti Tyynellä valtamerellä ennätykselliset 133 päivää, koska ohikulkeneet laivat eivät uskaltaneet pysähtyä pelastustoimiin, peläten mahdollista sukellusvenehyökkäystä. Tuosta kasvoi tarina avaruuteen haaksirikkoutuneesta Gully Foylesta, joka haluaa kostaa ohi lentäneelle alukselle hänen hylkäämisensä avaruusaluksen hylkyyn. *Määränpäänä tähdet* jäi Besterin viimeiseksi kirjaksi 19 vuoteen.

*Määränpäänä tähdet* ennakoi myöhempää kyberpunkkia. Sen universumissa megakorporaatiot ovat yhtä voimakkaita kuin valtiot, joskus voimakkaampiakin. Aurinkokunta on jakautunut kahteen sotivaan leiriin, sisä- ja ulkoplaneettoihin. Teleportaatio kuuluu ihmisten jokapäiväiseen elämään, ja kirjan alussa kerrotaankin kuinka tiedemies nimeltä Jaunte keksii sen ja kuinka teleportaatio nimetään hänen mukaansa "jauntaukseksi". Ainoa hankaluus on että ihminen voi jauntata vain paikkoihin joissa on jo käynyt, eikä avaruudessa voi jauntata - huolimatta lukuisista (epäonnistuneista) yrittäjistä. Telepaatit ovat harvinaisia, mutta olemassa olevia ihmisiä, heitä on vain puoli tusinaa koko aurinkokunnassa. Yksi päähenkilö voi lähettää ajatuksiaan, muttei vastaanottaa.

Kirjaa on kuvattu Dumas'n *[[Monte-Criston kreivi]]n* scifi-sovitukseksi. Päähenkilö Gully Foyle on kirjan alussa "täydellisesti epäonnistunut yksilö", jolla olisi kyllä potentiaalia, muttei lainkaan motivaatiota. Hän huomaa olevansa 170 päivää avaruusaluksen hylyssä, kuolemassa hitaasti, mutta yhä elossa. Aina hapen ollessa lopussa hän joutuu poistumaan suojapaikastaan etsimään uutta happipulloa ja ruokaa ilman mitään varmuutta onnistumisesta. Kaikki muuttuu kun ohikulkeva alus huomaa hänet, mutta jättää hänet jälkeensä, silloin hän päättää pelastaa itsensä kostaakseen alukselle.
Derick Thomson

**Derick S. Thomson**,  (5. elokuuta 1921 – 21. maaliskuuta 2012) oli  skotlantilainen runoilija, kustantaja, leksikografi, professori ja kirjailija. Hän oli suorittanut yliopillisia tutkintoja, MA, BA, tohtori ja hän oli FRSE, FBA. Hän oli alun perin kotoisin Lewisin saarelta, mutta asui suuren osan elämäänsä Glasgowissa, jossa hän oli kelttiläisen kulttuurin professori Glasgow'n yliopistossa 1963–1991. Hän perusti kustannusyhtiön Gairm ja saman nimisen aikakauslehden, joka oli pitkäaikaisin iirinkielinen lehti. Se ilmestyi hänen toimittamanaan yli viisikymmentä vuotta. Lehti on myöhemmin lakkautettu, ja sen tilalle on perustettu Gath. Hän oli Scottish Poetry Libraryn kunniapuheenjohtaja ja Fellow of the Royal Society of Edinburgh ja British Academyn jäsen. Kesäkuussa 2007 hän vastaanotti Glasgow'n yliopiston myöntämän arvonimen.

## Aiheesta muualla
*Scottish Poetry Library entry  
*BBC Bio - Làrach nam Bàrd has a picture 
*Audio clip: obituary and tributes to Thomson
William Russell Houck

**William Russell Houck** (26. kesäkuuta 1926 Mobile, Alabama – 9. maaliskuuta 2016 Jackson, Mississippi) oli yhdysvaltalainen roomalaiskatolinen piispa. Hänet vihittiin papiksi Mobilen hiippakuntaan 19. toukokuuta 1951 ja nimitettiin Jacksonin hiippakunnan vihkipiispaksi sekä Alexanumin titulaaripiispaksi 28. maaliskuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.

11. huhtikuuta 1984 Houck sai nimityksen Jacksonin piispaksi, jonka virkaan hänet asetettiin 5. kesäkuuta. Hän jäi eläkkeelle 3. tammikuuta 2003.

## Lähteet
Jerzy Kaczmarek

**Jerzy Mieczysław Kaczmarek** (s. 8. tammikuuta 1948) on puolalainen entinen miekkailija. Hän kilpaili vuoden 1972 kesäolympialaisissa Münchenissä ja oli siellä mukana voittamassa kultaa floretin joukkuekilpailussa.

## Lähteet
Lech Koziejowski

**Lech Koziejowski** (s. 3. huhtikuuta 1949 Varsova) on puolalainen entinen miekkailija. Hän oli mukana floretin joukkuekilpailussa voittamassa ensin kultaa kesäolympialaisissa 1972 Münchenissä ja sitten saamassa pronssia kesäolympialaisissa 1980 Moskovassa. Hän osallistui myös kesäolympialaisiin 1976 Montrealissa. Jokaisella kerralla hän kilpaili myös floretin yksilökilpailussa.

## Lähteet
Bernard Talvard

**Bernard Gérard Talvard** (s. 8. lokakuuta 1947) on ranskalainen entinen miekkailija. Hän sai pronssia floretin joukkuekilpailussa kesäolympialaisissa 1972 ja sitten sekä sen yksilö- että joukkuekilpailuissa kesäolympialaisissa 1976.

## Lähteet
François Suchanecki

**François Suchanecki** (s. 23. joulukuuta 1949) on sveitsiläinen entinen miekkailija. Hän sai hopeaa kalvan joukkuekilpailussa kesäolympialaisissa 1972 Münchenissä. Kesäolympialaisissa 1976 Montrealissa hän sai siinä toistamiseen mitalin, pronssia, ja sijoittui lisäksi sen yksilökilpailussa 22. sijalle.

Los Angelesin kesäolympialaisissa 1984 Suchanecki kilpaili kalvan joukkuekilpailussa jääden yhdeksännelle sijalle.

## Lähteet
Joseph Lawson Howze

**Joseph Lawson E. Howze** (30. elokuuta 1923 – 9. tammikuuta 2019) oli yhdysvaltalainen roomalaiskatolinen piispa. Hänet vihittiin papiksi 7. toukokuuta 1959 ja nimitettiin Natchez-Jacksonin hiippakunnan vihkipiispaksi sekä Maxitan titulaaripiispaksi 8. marraskuuta 1972. Piispaksi vihkiminen seurasi 28. tammikuuta 1973. Pääkonsekraattorina toimi Luigi Raimondi, jota avustivat Harold Robert Perry ja Joseph Bernard Brunini.

Howze sai 8. maaliskuuta 1977 nimityksen Biloxin piispaksi, joksi hänet asetettiin 6. kesäkuuta. Hän jäi eläkkeelle 15. toukokuuta 2001.

## Lähteet
Cesare Salvadori

**Cesare Salvadori** (22. syyskuuta 1941 Torino – 8. elokuuta 2021 Torino) oli italialainen miekkailija ja olympiavoittaja.

Salvadori voitti säilän joukkuekilpailussa olympiakultaa Münchenissä 1972 ja olympiahopeaa Tokiossa 1964 sekä Méxicossa 1968. MM-kilpailuista hän saavutti säilän joukkuekilpailussa hopeaa vuonna 1965 ja pronssia vuosina 1971 ja 1973. Salvadori kuoli 79-vuotiaana Torinossa 8. elokuuta 2021.

## Lähteet
* 

### Viitteet

## Aiheesta muualla
*
Tero Kaukomaa

**Tero Kaukomaa** (s. 1960) on suomalainen elokuvatuottaja. Kaukomaa opiskeli liiketaloutta ja markkinointia Helsingin kauppakorkeakoulussa, josta hän valmistui 1987. Tuotettuaan satoja mainoksia ja joitakin musiikkivideoita Elohopea Filmissä (1989–1991) Kaukomaa siirtyi lyhytelokuvien ja myöhemmin myös kokoillan elokuvien pariin. 1997 hän perusti tuotantoyhtiö Blind Spot Picturesin, jonka omistajana toimi vuosina 2001–2007 myös Petri Jokiranta.

Kaukomaa kuuluu niihin harvalukuisiin suomalaisiin elokuvatuottajiin, jotka ovat viime vuosina suunnanneet tuottamiaan elokuvia ulkomaanmarkkinoille. Kaukomaan tuottama *[[Iron Sky]]* -elokuva myytiin ympäri maailmaa. *Iron Sky* -elokuvalle julkaistiin jatko-osa *[[Iron Sky: The Coming Race]]* vuonna 2019.

Iron Sky elokuvien tuotantoyhtiö Iron Sky Universe Oy:stä jätettiin konkurssihakemus lokakuussa 2020 maksuvaikeuksien takia. Kaukomaa on tuotantoyhtiön hallituksen puheenjohtaja.

## Valikoitu filmografia
### Tuottajana
***' (1990)
*''[[Aapo (elokuva)|Aapo]]'' (1994)
*''[[Pelon maantiede]]'' (1999)
*''[[Rakastin epätoivoista naista]]'' (1999)
*''[[Cyclomania]]'' (2001)
*''[[Eila (elokuva)|Eila]]'' (2003)
*''[[Lapsia ja aikuisia]]'' (2004)
*''[[Jadesoturi]]'' (2006)
*''[[Miehen työ]]'' (2007)
*''[[Sauna (vuoden 2008 elokuva)|Sauna]]'' (2008)
*''[[Putoavia enkeleitä]]'' (2008)
*''[[Iron Sky]]'' (2012)
*''[[8-pallo (elokuva)|8-pallo]]'' (2013)
*''[[Iron Sky: The Coming Race]]'' (2019)

==Palkinnot==
* Suomen elokuvatuottajien keskusliiton [[Vuoden elokuvatuottaja]] -palkinto yhdessä tuottaja [[Petri Jokiranta|**Petri Jokirannan*']] kanssa elokuvista *Jadesoturi* ja *Miehen työ* (2007).
* Suomen elokuvatuottajien keskusliiton [[Vuoden elokuvatuottaja]] -palkinto elokuvasta *Iron Sky* (2012)
* Elokuva- ja tv-alan vientipalkinto [[Audiovisual Finland|Hulda]] elokuvasta *Iron Sky'' (2013).

## Lähteet

## Aiheesta muualla
* 
*
Brasílian televisiotorni

**Brasílian televisiotorni** () on televisiotorni Brasílian kaupungissa Brasiliassa. Televisiotornin rakentaminen aloitettiin vuonna 1965 ja rakentaminen päättyi vuonna 1967. Televisiotorni on 224 metriä korkea. Televisiotornin suunnitteli brasilialainen arkkitehti Lucio Costa.Brasílian televisiotorni toimii radio- ja televisiotornina ja samalla myös näköalatornina.
The Qube (Detroit)

**The Qube** (aikaisemmin **Chase Tower**) on tornitalo Detroitin kaupungissa Michiganin osavaltiossa Yhdysvalloissa. 

Rakennus valmistui vuonna 1959 ja edustaa modernia arkkutehtuuria. Chase Tower on rakennettu samaan paikkaan, jossa sijaitsi aikoinaan  Detroitin ensimmäinen pilvenpiirtäjä. Rakennuksen suunnitteli saksalainen arkkitehti Albert Kahn. Sen aikaisempia nimiä ovat olleet muun muassa *Bank One Center*, *National Bank of Detroit Building* ja *Bank One Building*. Huhtikuussa 2011 Quicken Loans -niminen yhtiö osti Chase Towerin ja aikoo hyödyntää käytettävissä olevan tilan vähittäiskaupaan.
Rugbyn naisten SM-sarja

**Rugbyn naisten SM-sarja** on naisten rugbyn korkein sarjataso Suomessa. Sen järjestää Suomen rugbyliitto. Sarjaa on pelattu vuodesta 2007 lähtien. Vuonna 2006 pelattiin ensimmäinen naisten kilpailu Suomessa nimellä *Suomen Cup*.

Vuoden 2012 Rugbyn naisten SM-sarjassa oli viisi joukkuetta, jotka pelasivat kaksinkertaisen sarjan. Neljä parasta joukkuetta pääsi välieriin, joiden voittajat kohtasivat Jyväskylässä 29. syyskuuta pelattavassa loppuottelussa.

Vuoden 2013 Rugbyn naisten SM-sarjassa oli kuusi joukkuetta, jotka pelasivat kaksinkertaisen sarjan. Runkosarjan voittaja pääsi suoraan loppuotteluun, joka pelattiin Töölön pallokentällä 5. lokakuuta.

## Rugbyn SM-sarjan joukkueet vuonna 2024

## Naisten Suomen mestarit
* 2006 – Jyväskylä RC
* 2007 – Jyväskylä RC
* 2008 – Jyväskylä RC
* 2009 – Helsinki RUFC/Warriors RC Fuusio 
* 2010 – Jyväskylä RC
* 2011 – Warriors RC
* 2012 – Warriors RC
* 2013 – Jyväskylä RC
* 2014 – Warriors RC
* 2015 – Helsinki RC
* 2016 – Helsinki RC
* 2017 – Tampere RC
* 2018 – Jyväskylä RC
* 2019 – Helsinki RC
* 2020 – Tampere RC
* 2021 – Tampere RC
* 2022 – Helsinki RC

## Lähteet
*Suomen rugbyliitto
*Jyväskylä Rugby Club 
*Turku Rugby Swans
*Warriors Rugby Club

### Viitteet
Funck

**Funck** on ollut muun muassa seuraavien henkilöiden sukunimi:

* Gustaf Funck (1670–1736), ruosalainen vapaaherra ja Turun hovioikeuden presidentti
* Thomas Funck (1919–2020), ruotsalainen vapaaherra, lastenkirjailija, radiopersoona ja ääninäyttelijä.

## Katso myös

* Funk (täsmennyssivu)
Frick

**Frick** voi tarkoittaa seuraavia:

## Henkilöitä
* Alexander Frick (1910–1991), Liechtensteinin pääministeri 1945–1962
* Gottlob Frick (1906–1994), saksalainen oopperalaulaja
* Henry Clay Frick (1849–1919), yhdysvaltalainen liikemies
* Jim Frick (1951–2020), ruotsalainen hevosurheilija
* Lukas Frick (s. 1994), sveitsiläinen jääkiekkoilija
* Matti Henrik (Heikki) Frick (1931–2013), suomalainen lääkäri, professori
* Mario Frick (s. 1974), liechtensteinilainen jalkapalloilija
* Mario Frick (s. 1965), Liechtensteinin pääministeri 1993–2001
* Martti Frick (1916–1994), suomalainen eversti
* Noah Frick (s. 2001), liechtensteinilainen jalkapalloilija
* Stephen Frick (s. 1964), yhdysvaltalainen astronautti
* Wilhelm Frick (1877–1946), saksalainen natsijohtaja
* Yanik Frick (s. 1998), liechtensteinilainen jalkapalloilija

## Muita merkityksiä
* Frick, kunta Sveitsissä
* The Frick Collection, taidemuseo New Yorkissa
Cirilo R. Almario

**Cirilo R. Almario** (11. tammikuuta 1931 Caridad – 14. lokakuuta 2016 Malolos) oli filippiiniläinen roomalaiskatolinen piispa. Hänet vihittiin papiksi 30. marraskuuta 1956 ja nimitettiin Malolosin hiippakunnan koadjuuttoripiispaksi sekä Zaban titulaaripiispaksi 22. elokuuta 1973. Piispaksi vihkiminen seurasi 18. lokakuuta. Pääkonsekraattorina toimi Bruno Torpigliani, jota avustivat Ricardo Jamin Vidal ja Rafael Montiano Lim.

Almariosta tuli 15. joulukuuta 1977 Malolosin piispa, jona hän toimi, kunnes erosi tehtävistään 20. tammikuuta 1996.

## Lähteet
Rolando Rigoli

**Rolando Rigoli** (s. 3. lokakuuta 1940 Livorno) on italialainen entinen miekkailija. Hän oli mukana saamassa säilän joukkuekilpailussa ensin hopeaa kesäolympialaisissa 1968 Méxicossa ja sitten voittamassa kultaa kesäolympialaisissa 1972 Münchenissä.

## Lähteet
Richard Descoings

**Richard Descoings** (23. kesäkuuta 1958 – 3. huhtikuuta 2012) oli virkamies, joka toimi ranskalaisen politiikantutkimuslaitoksen Institut d'Études Politiques de Paris’n johtajana sekä poliittisen tieteen säätiön Fondation Nationale des Sciences Politiquesin (FNSP) hallintojohtajana. Näistä tiedeyhteisöistä käytetään yhteisnimitystä Sciences Po; ne ovat Euroopan arvostetuimpia yhteiskuntatieteiden tutkimus- ja opetuslaitoksia. Descoings oli myös Conseil d'État’n (Ranskan valtioneuvoston) jäsen.

Descoings kuoli epäselvissä oloissa hotellihuoneessa Manhattanilla, New Yorkissa.

## Lähteet
Lindell

**Lindell** on muun muassa seuraavien henkilöiden sukunimi:

* August Lindell (1880–1933), suomalainen toimittaja ja sosiaalidemokraattinen poliitikko
* Aulis Lindell (s. 1935), suomalainen juristi ja yritysjohtaja, kauppaneuvos
* Elin Lindell (s. 1981), ruotsalainen lasten- ja nuortenkirjailija
* Esa Lindell (s. 1994), suomalainen jääkiekkoilija
* H. J. Lindell (1843–1913), suomalainen neulamestari
* Heidi Lindell (s. 1982), suomalainen pituushyppääjä
* Herman Lindell (1851–1926), suomalainen kauppias, yrittäjä ja yritysjohtaja
* Ismo Lindell (s. 1939), suomalainen sähkötekniikan professori 
* Jessica Lindell-Vikarby (s. 1984), ruotsalainen alppihiihtäjä
* Johanna Lindell (s. 1972), suomalainen jalkapallomaalivahti
* Jorma Lindell (1924–1995), suomalainen pikajuoksija
* Lauri Lindell (1929–1987), suomalainen yrittäjä ja yritysjohtaja, kauppaneuvos
* Leo Lindell (1897–1936), suomalainen radioamatööri ja radiotoiminnan pioneeri
* Markku Lindell (s. 1961), suomalainen koripalloilija
* Oliver Lindell (s. 1998), suomalainen golfaaja
* Sebastian Lindell, oik. *Timo Liukkonen*, suomalainen rikoskirjailija
* Tommi Lindell (s. 1966), suomalainen säveltäjä, sanoittaja ja musiikkituottaja
* Unni Lindell (s. 1957), norjalainen kirjailija

## Etunimenä
* Lindell Holmes (s. 1957), yhdysvaltalainen nyrkkeilijä
Hanna Hakko

**Hanna Hakko** (s. 8. maaliskuuta 1988 Lappeenranta) on suomalainen poliitikko ja ympäristöasiantuntija.  

## Ura
Hakko oli toinen Vihreiden nuorten ja opiskelijoiden liiton vuoden 2012 puheenjohtajista. Kunnallisvaaleissa 2012 hänet valittiin Tampereen kaupunginvaltuustoon 354 äänellä. Kaudella 2013–2016 hän oli yhdyskuntalautakunnan varajäsen ja sen ympäristö- ja rakennusjaoston jäsen. Hän on ollut myös Pirkanmaan maakuntavaltuuston varajäsen. Hakko oli ehdolla myös eduskuntavaaleissa 2011 ja sai 800 ääntä. Hakko toimi vihreiden puoluevaltuuskunnan jäsenenä 2011–2013.

Heinäkuussa 2012 Hakko herätti huomiota blogikirjoituksellaan, jossa pohdittiin insestin ja eläimiinsekaantumisen hyväksymistä ja suojaikärajojen poistoa. 

Hakko on opiskellut ympäristöpolitiikkaa Tampereen yliopistossa ja on hallintotieteiden maisteri. Hakko on työskennellyt useissa ympäristöjärjestöistä, joista viimeisimpänä Greenpeace Japanin ja Suomen osastoissa. Aiemmin hän on työskennellyt Maan ystävien Polttava kysymys -kampanjan koordinaattorina, Suomen luonnonsuojeluliiton suojeluasiantuntijana ja Suomen ympäristökeskuksessa. Aiemmin hän on työskennellyt Maan ystävien Polttava kysymys -kampanjan koordinaattorina, Suomen luonnonsuojeluliiton suojeluasiantuntijana ja Suomen ympäristökeskuksessa.

## Lähteet
EGP

**EGP** tarkoittaa seuraavia asioita:

* Euroopan vihreä puolue (EGP), Euroopan laajuinen vihreiden puolueiden yhteistyöpuolue
* EGP, Egyptin punnan ISO 417 -koodi
* EGP-satelliitti, *Experimental Geodetic Payload*, japanilainen geodeettinen tutkimussatelliitti
* Exterior Gateway Protocol, Internetin reititysprotokolla
* EGP-painatus, *Expanded Gamut Printing* (laajennetun väriavaruuden painatus), painomenetelmä
Riva

**Riva** voi viitata muun muassa seuraaviin:

* Riva, paikkakunta Marylandissa Yhdysvalloissa
* Riva, kylä Istanbulin lähistöllä Turkissa
* Riva, jugoslavialainen popyhtye
* Ríva, saari Gérakaksenlahdessa Peloponnesoksen itärannikolla Kreikassa
* *[[Riva!]]*, Deep Turtlen tupla-EP vuodelta 1994
* Riva del Garda, kaupunki Gardajärven rannalla Pohjois-Italiassa
* Riva presso Chieri, kunta Italiassa Piemonten alueella olevassa Torinon metropolikaupungissa
* Riva Valdobbia, kunta Pohjois-Italiassa Vercellin maakunnassa Piemonten alueella
* Lada Riva, automalli
* Riva Records, brittiläinen levy-yhtiö
* sukunimenä:
** Emmanuelle Riva (1927–2017), ranskalainen näyttelijä
** Luigi Riva (1944–2024), italialainen jalkapalloilija
** Maria Riva (1924–2025), saksalais-yhdysvaltalainen näyttelijä
** Oreste Riva (1860–1936), italialainen säveltäjä
** Vicente Riva Palacio (1832–1896), meksikolainen kenraali.
Kurjuuvven valssi

**Kurjuuvven valssi** on kuopiolaisen metalliyhtye Verjnuarmun ensimmäinen singlejulkaisu.

## Kappaleet
# 
# 

## Kokoonpano
* Musta Savo – rummut, örinälaulu
* Woema – bassokitara
* Puijon Perkele – puhdas laulu
* Savon Surma – kitara, örinälaulu
* Viitakemies – kitara, taustalaulu

### Muut tekijät
* Janne Tolsa – tuottaja, äänittäjä
* Petteri Ruotsalainen – tuottaja, äänittäjä
* Kimmo Perkkiö – miksaaja, masteroija
* Tarmo Luostarinen – grafiikka
* Timo Kokko – kansikuvamaalaus

## Lähteet

## Aiheesta muualla
* Yhtyeen kotisivu
*
Days (kappale)

**Days** on Ray Daviesin kirjoittama ja The Kinks -yhtyeen esittämä kappale, joka julkaistiin *[[The Kinks Are the Village Green Preservation Society]]* -albumin Manner-Euroopan-painoksella 1968. Se ilmestyi myös singlenä, jolloin se nousi yhtyeen kotimaassa Britanniassa sijalle kaksitoista. Yhdysvalloissa se ei saavuttanut listasijoitusta.

## Laulun synty

”Daysista” on muodostunut yksi The Kinksin ikimuistoisimmista singleistä. Kappaleen kirjoittaja, laulaja-kitaristi Ray Davies pyrki sisällyttämään kappaleen tunnelman heti sen ensimmäiseen lauseeseen; ”Thank you for the days” () Daviesin mukaan nuoruudessa on hienoa se, että ihmisellä on silloin sisäänrakennettu kyky ilmaista itseään luonnollisesti vain muutamalla sanalla. Kappaletta on pidetty esimerkkinä Daviesin kyvystä tehdä kaupallinen laulu, joka ei kuitenkaan edusta aikansa valtavirtamusiikkia. Laulun sanoitus käsittelee nuoruuden rakkautta nostalgiseen, mutta katkeransuolaiseen sävyyn.

”Days” äänitettiin Pye Studiosin kakkosstudiossa 3. ja 27. toukokuuta 1968. Ray Daviesin vaatimuksesta sessiomuusikko Nicky Hopkins imitoi mellotronillaan jousisoittimia, jotka eivät olisi kuitenkaan liikaa esillä.

## Julkaisu ja vastaanotto

”Daysin” julkaisi Britanniassa Pye Records 28. kesäkuuta 1968 B-puolenaan jo vuonna 1966 äänitetty ”She’s Got Everything”. Record Retailer -listalle ”Days” nousi 20. heinäkuuta ja parhaimman sijoituksensa, kahdestoista, se saavutti 17. elokuuta. Kaikkiaan single pysyi listalla kymmenen viikkoa. Kappale ylsi top 10:n tuntumaan myös Melody Makerin ja New Musical Expressin listoilla. Yhdysvalloissa single ilmestyi 24. heinäkuuta Reprise Recordsin julkaisemana. Yhdysvalloissa single ei saavuttanut listasijoitusta. Sen sijaan Alankomaissa (6.), Uudessa-Seelannissa (11.), Irlannissa (16.), Belgiassa (17.) ja Länsi-Saksassa (28.) se ylsi listalle.

Kappaleen stereoversio julkaistiin vuoden 1968 syksyllä *The Kinks Are the Village Green Preservation Society* -albumin Manner-Euroopan- sekä Uuden-Seelannin-painoksella, joka erosi sisällöltään Britannian- ja Yhdysvaltain-painoksista. Se oli levyn kuudes raita päättäen A-puolen. 

### Kappaleet singlellä

**A-puoli**
#
**B-puoli**
#

*

### Listasijoitukset

## Muut versiot

Tunnetuin kappaleesta tehty cover-versio on Kirsty MacCollin levytys, joka ylsi vuonna 1989 Britanniassa listasijalle kaksitoista. Myös Petula Clark (1969) ja Elvis Costello (1991) ovat tehneet siitä oman version. Suomenkielisen version ”Mies” levytti vuonna 1989 Clifters-yhtye. Tekstin oli kirjoittanut Jaana Rinne.

## Lähteet
Piru irti

**Piru irti** (American Gothic) oli yhdysvaltalainen television kauhusarja, jonka on käsikirjoittanut Shaun Cassidy ja tuottajana toimi Sam Raimi. Sarjaa tehtiin vain yksi esityskausi, jonka ensiesitys oli CBS-kanavalla 22. syyskuuta 1995 – 11. heinäkuuta 1996. Sarja esitettiin myös Suomessa ja sen ensiesitys oli MTV3-kanavalla 3. kesäkuuta 1997.

Sarjan pääosissa olivat Gary Cole, Paige Turco ja Lucas Black. Se sijoittuu fiktiiviseen Trinityn kaupunkiin Etelä-Carolinassa, jonka seriffinä toimii Colen esittämä paha Lucas Buck.

## Lähteet
WesTV

**WesTV** oli Raumalla toiminut paikallistelevisiokanava, joka aloitti toimintansa vuonna 1982 nimellä **Rauma TV**. Vuosina 2003–2011 kanava tunnettiin nimellä **Ganal TV**, minkä jälkeen se käytti jälleen vuoden ajan alkuperäistä nimeään. Toimitettua ohjelmaa Wes TV lähetti noin 12 tuntia vuorokaudessa.

Kanava näkyi ilmaisena yli 75&nbsp;000 kotitaloudessa Satakunnan alueella DNA:n kaapeliverkossa. Raision ja Turun alueella Rauma TV lopetti lähetykset 16. huhtikuuta 2012. Kanava lopetti lopullisesti vuoden 2015 aikana.

## Lähteet

## Aiheesta muualla
*WesTV:n kotisivut
Giorgio Chinaglia

**Giorgio Chinaglia** (24. tammikuuta 1947 – 1. huhtikuuta 2012) oli italialainen jalkapalloilija. Hän oli pelipaikaltaan hyökkääjä. Chinaglia pelasi urallaan muun muassa Laziossa ja New York Cosmosissa sekä Italian maajoukkueessa.

## Seurajoukkueura
Chinaglia syntyi Italiassa, mutta pian sen jälkeen hänen perheensä muutti työn perässä Cardiffiin, Walesiin. Hän liittyi Swansea Towniin. Chinaglia joutui nopeasti ongelmiin seurajohdon kanssa temperamenttinsa takia, ja lopulta hänen Swansea-uransa päättyi hänen isänsä uhkailtua seuran valmentajaa. Perhe palasi tapauksen jälkeen Italiaan ja Chinaglia liittyi pieneen Massesen seuraan.

Kolme vuotta myöhemmin Chinaglia pääsi Seria A:ssa pelaavaan Lazioon, jossa hän löi itsensä läpi. Chinaglia teki runsaasti maaleja, vaikka siihen aikaan Italiassa pelattiin hyvin puolustusvoittoisesti. Kaudella 1973–1974 hän voitti Serie A:n maalikuninkuuden ja toi osaltaan Laziolle seuran ensimmäisen mestaruuden. Lazion 100-vuotisjuhlallisuuksissa kannattajat äänestivät Chinaglian seuran kaikkien aikojen parhaaksi pelaajaksi.

Vuonna 1976 Chinaglia siirtyi Yhdysvaltoihin New York Cosmosiin, jossa hän pelasi hyökkääjänä Pelén rinnalla. Chinagliasta tuli Yhdysvalloissa erittäin suosittu tähti. Hän pelasi seurassa yli seitsemän vuotta, joiden aikana hän teki lähes maalin ottelua kohti yli 200 liigaottelun aikana. Hän on edelleen eniten maaleja tehnyt pelaaja Yhdysvaltain liigajalkapallossa. Vuonna 2000 Chinaglia valittiin National Soccer Hall of Fameen.

Cosmos ja NASL lakkautettiin 1980-luvun puolivälissä ja pian myös Chinaglia lopetti uransa.

## Maajoukkueura
Chinaglia pelasi urallaan 14 maaottelua, joissa hän teki neljä maalia. Ensimmäisen maaottelun Chinaglia pelasi 1972 ja hän oli mukana myös 1974 MM-kisoissa. Lopputurnauksessa hän suuttui ja solvasi valmentajaa tämän vaihdettua Chinaglian ottelussa Haitia vastaan. Tapauksen jälkeen Chinagliaa ei enää valittu maajoukkueeseen.

## Myöhempi elämä
Pelaajauran jälkeen Chinaglia toimi Lazion puheenjohtajana 1983–1985.

Vuonna 2006 Chinaglia pidätettiin epäiltynä osallisuudesta rikollisryhmään, joka yritti ostaa Lazion. Tapauksen jälkeen Chinaglia asui Yhdysvalloissa, jossa hän toimi muun muassa jalkapalloaiheisen radio-ohjelman isäntänä.

Chinaglia kuoli 1. huhtikuuta 2012 sydänkohtaukseen.

## Lähteet
* 

### Viitteet
Malmberg

**Malmberg** on sukunimi. Se voi tarkoittaa ainakin seuraavia:

## Sukuja
*Malmberg, savolainen suku
*Malmberg, Malmivaara, pohjalainen suku

## Henkilöitä
* Aino Malmberg (1865–1933), kirjailija, diplomatian harrastaja
* Aleksi Malmberg (s. 1980), kulttuurivaikuttaja, Suomen Britannian- ja Irlannin-instituutin johtaja
* Antti Malmberg (1921–2017), suomalainen metsänhoitaja ja metsäopetuksen kehittäjä, metsäneuvos
* Bertil Malmberg (1889–1958), ruotsalainen kirjailija, Ruotsin akatemian jäsen
* Bertil Malmberg (1913–1994), ruotsalainen kielitieteilijä
* Caj Malmberg (s. 1948), suomalainen painija
* Dag Malmberg (s. 1953), ruotsalainen näyttelijä
* Elise Malmberg (s. 1995), ruotsalainen aitajuoksija
* Emil Malmberg (1863–1952), suomalainen lehtori ja suomentaja
* Eric Malmberg (1888–1951), ruotsalainen elokuvaohjaaja ja näyttelijä
* Erik Malmberg (1892–1934), suomalainen jääkärieverstiluuntnantti
* Heikki Malmberg (s. 1981), Diablo-yhtyeen rumpali
* Hugo Malmberg (1864–1956), oikeusministeri, Vaasan hovioikeuden presidentti
* Ilkka Malmberg (1954–2016), sanomalehtitoimittaja ja tietokirjailija
* Jakob Johan Malmberg (1786–1845), suomentaja
* Jarkko Malmberg (s. 1973), Sastamalan kaupunginjohtaja
* Johan August Malmberg, *Aukusti Juhani Mela* (1846–1904), luonnontutkija, tietokirjailija ja kulttuurivaikuttaja
* Karl August Malmberg (1819–1901), kollegiasessori, kunnallismies ja herännäisjohtaja
* Lauri Malmberg (1888–1948), jääkärikenraali, suojeluskuntain komentaja
* Martti Malmberg (1911–2002), kommunistipoliitikko
* Niilo Kustaa Malmberg (1807–1858), herännäisen herätysliikkeen johtohahmoja
* Olavi Malmberg (1893–1920), kirjailija
* Pertti Malmberg (s. 1945), kontra-amiraali
* Petrus Malmberg (1653–1710), ruotsalainen piispa
* Raili Malmberg (1926–2024), toimittaja
* Richard Malmberg (1877–1944), kirjailija, kirjailijanimenä Gustav Alm
* Viktor Malmberg (1867–1936), kuvanveistäjä, taideopettaja.
Kuukausiloma

**Kuukausiloma** eli *kuukausilupa* oli Suomen kouluissa 1960-luvulle saakka kouluvuoden aikana kerran kuukaudessa sunnuntaiden ja muiden pyhäpäivien lisäksi annettu lupa- eli vapaapäivä. Suomen kouluissa työskenneltiin vuoteen 1971 pää­sääntöisesti kuutena päivänä viikossa, maanantaista lauantaihin, mutta kerran kuu­kaudessa oli yksi arkipäivä vapaata. Lisäksi kesäloma oli nykyistä pidempi ja kesti kesäkuun alusta elokuun loppuun. Kansa- ja oppikouluissa työ- ja loma-ajat lisäksi poikkesivat jonkin verran toisistaan.

Oppikoulujen osalta kuu­kausi­lomasta oli säädetty vuoden 1872 Koulujärjestyksessä. Sen ajankohdasta päätti rehtori.. Kun vuonna 1933 otettiin käyttöön hiihtoloma, päätettiin kuitenkin, ettei maaliskuussa ollut annettava hiihto­loman lisäksi tavanomaista kuukausi­lomaa.   Kansa­koulujen osalta säädettiin vuonna 1958, että luku­vuodessa oli 200 työpäivää. Täten loma-aikojen lisäksi lukuvuoteen mahtui muutama lupapäivä, ja asetuksen mukaan ne oli sijoitettava välittömästi sunnuntain tai kirkollisen juhlapäivän edelle tai sen jälkeen, yleensä siis lauantaiksi tai maanantaiksi

Kun työelämässä 1960-luvulla vähitellen siirryttiin viisi­päiväiseen työ­viikkoon, tehtiin samoin vaiheittain myös kouluissa. Syyslukukauden alusta 1968 lähtien olivat syyskuussa lauantait lupa­päiviä, samoin toukokuussa paitsi silloin, kun samalle viikolle sattui jokin muu yleinen pyhä- tai vapaapäivä (vappu, helatorstai tai toinen helluntaipäivä). Muuna aikana luku­vuodesta oli vapaa­päiviä sunnuntaiden ja muiden pyhä­päivien sekä loma-aikojen lisäksi enää yhteensä vain neljä.. Koko vuodeksi viisi­päiväiseen työ­viikkoon siirryttiin kouluissa syysl­uku­kauden alusta 1971, jolloin samalla kesä­lomaa lyhennettiin, aluksi väliaikaisella säännöksellä, seuraavasta vuodesta lähtien vakinaisesti. Vapaiden lauantaiden lisäksi ei kouluissa enää tämän jälkeen annettu vanhan käytännön mukaisia kuukausilomia.

## Lähteet
Stay with The Hollies

**Stay with The Hollies** on The Holliesin debyyttialbumi, joka julkaistiin vuonna 1964.

## Kappalelista

## Kokoonpano
* Allan Clarke - laulu
* Eric Haydock - bassokitara
* Tony Hicks - laulu, kitara
* Graham Nash - laulu, rytmikitara
* Bobby Elliott - rummut
* Don Rathbone - rummut kappaleissa "Little Lover", "(Is not That) Just Like Me" ja "Searchin'"

## Lähteet
Luis Armando Bambarén Gastelumendi

**Luis Armando Bambarén Gastelumendi** (14. tammikuuta 1928 – 19. maaliskuuta 2021) oli perulainen roomalaiskatolinen piispa. Hänet vihittiin jesuiittojen papiksi 15. heinäkuuta 1958 ja nimitettiin Liman arkkihiippakunnan vihkipiispaksi sekä Sertein titulaaripiispaksi 1. joulukuuta 1967. Piispaksi vihkiminen seurasi 7. tammikuuta 1968. Pääkonsekraattorina toimi Juan Landázuri Ricketts, jota avustivat Ricardo Durand Flórez ja Alcides Mendoza Castro.

Bambarén Gastelumendi sai 2. kesäkuuta 1978 nimityksen Chimboten prelaatiksi ja sitten 6. huhtikuuta 1983 piispaksi. Hän jäi eläkkeelle 4. helmikuuta 2004.

## Lähteet
David Helfgott

**David Helfgott** (s. 19. toukokuuta 1947 Melbourne) on australialainen konserttipianisti. Helfgott tunnetaan yhtä hyvin skitsoaffektiivisesta häiriöstään ja sen vaikutuksesta hänen konserttiesiintymisiinsä kuin musiikillisista ansioistaankin.

Helfgott saavutti maailmanlaajuista kuuluisuutta itsestään kertovasta elokuvasta Loisto (1996, Australia). Elokuva voitti parhaan elokuvan Golden Globe -palkinnon ja oli Oscar-ehdokkaana parhaan elokuvan kategoriassa. Helfgottia elokuvassa esitti Geoffrey Rush. Elokuvassa on joitain epätarkkuuksia Helfgottin elämän kuvauksen suhteen.

Helfgott tekee ahkerasti konserttikiertueita Australiassa ja silloin tällöin myös ulkomailla.

## Lähteet
* David Helfgottin biografia hänen omilla kotisivuillaan 

### Viitteet
Pendletonin laki valtion viranhaltijoista

**Pendletonin laki valtion viranhaltijoista** (, virallisesti *ch. 27, 22 Stat. 403*) on liittovaltion laajuinen laki Yhdysvalloissa. Vuonna 1883 hyväksytty Pendletonin laki kielsi Yhdysvaltain liittovaltion alaisten virkamiesten palkkaamisen tai erottamisen poliittisin perustein. Ennen lain voimaantuloa oli normaalia, että hallitseva puolue asetti puolueen tukijoita merkittäviin virkoihin, mitä kutsuttiin spoils-järjestelmäksi. Yksi tunnetuimmista esimerkeistä on vuodelta 1871, jolloin presidentti Ulysses S. Grant ja yksi republikaanisen puolueen johtohahmoista, Roscoe Conkling, nimittivät Chester A. Arthurin korkeaan virkaan New Yorkin satamaan. Arthur, joka sai nimityksellä tuhatkunta alaista, palkkasi alaisikseen Conklingia tukeneita republikaaneja, jotka antoivat osan palkastaan suoraan puolueelle.

Ensimmäisen kerran poliittisia nimityksiä yritti estää vuosina 1877–1881 presidenttinä toiminut republikaani Rutherford B. Hayes. Hayes erotti useita poliittisesti nimitettyjä virkamiehiä, myös Chester A. Arthurin. Myös Hayesin seuraaja, republikaani James Garfield, pyrki aktiivisesti lopettamaan poliittiset nimitykset. Garfieldin suunnitelmat jäivät kesken, kun häntä ammuttiin presidenttikauden alussa. Garfieldin kuoltua muutamaa kuukautta myöhemmin presidentiksi nousi varapresidentti Chester A. Arthur. Arthur kannatti ennen presidentiksi nousemista poliittisia nimityksiä, mutta yllättäen tuki Pendletonin lakiehdotusta, jonka hän hyväksyi tammikuussa 1883.

## Lähteet
Giulio Einaudi (arkkipiispa)

**Giulio Einaudi** (11. helmikuuta 1928 – 28. joulukuuta 2017) oli italialainen roomalaiskatolinen piispa. Hänet vihittiin papiksi Saluzzon hiippakuntaan 29. kesäkuuta 1951 ja nimitettiin Villamagna in Tripolitanan titulaariarkkipiispaksi sekä apostoliseksi pro-nuntiukseksi Pakistaniin 10. marraskuuta 1976. Piispaksi vihkiminen seurasi 2. tammikuuta 1977. Pääkonsekraattorina toimi Agnelo Rossi, jota avustivat Domenico Enrici ja Antonio Fustella.

Einaudi sai 5. elokuuta 1980 nimityksen apostoliseksi pro-nuntiukseksi Kuubaan. 23. syyskuuta 1988 hänet nimitettiin apostoliseksi nuntiukseksi Chileen ja 29. helmikuuta 1992 Kroatiaan. Hän jäi eläkkeelle 4. elokuuta 2003.

## Lähteet
Giulio Einaudi

**Giulio Einaudi** on seuraavien henkilöiden nimi:

* Giulio Einaudi (1928–2017), italialainen arkkipiispa
* Giulio Einaudi (1912–1999), italialainen kustantaja.
Markiisi (verho)

**Markiisi** on ikkunan yläpuolelle asenettava yleensä kankaasta tehty peite, joka antaa suojaa auringonpaisteelta. Suomessa markiisien sijaan auringonvalolta suojaavat edelleen sälekaihtimet, mutta hiljalleen markiisien käyttö on yleistymässä. Jo 1990-luvulta markiisit ovat olleet yleistymään päin esimerkiksi Ruotsissa.

Markiisi on ikkunaa hieman leveämpi kangaskatos, joka kaartuu jyrkässä kulmassa eteenpäin ja suojaa suoralta auringonpaisteelta. Markiisi on tuettu seinään kiinnitetuetuilla varsilta, jotka myös pingottavat kankaan.

Terassimarkiisi suojaa terassia tai patiota suoralta auringolta sekä sateelta. Terassimarkiisi on loivempi ja ulottuu kauemmas seinästä kuin ikkunamarkiisi. Terassimarkiisin ja ikkunamarkiisin lisäksi on vielä kolmas malli, laskostettava korimarkiisi.

Markiisia pidetään auki tarpeen mukaan ja se on kelattavissa pois, kun sitä ei tarvita. Markiisi kelataan joko sähköllä tai käsin. Jousi tai kaasujousi helpottaa markiisin avaamista painovoiman lisäksi. Nykyisellään markiisin moottoreihin voidaan myös kytkeä automatiikka, joka kelaa markiisia säätilan mukaan.

Markiisi ei aina tarvitse lupaa rakennusvalvontaviranomaisilta, kuitenkin kaavoitetuilla alueilla ja kulttuurihistoriallisesti arvokkaissa ympäristöissä kannattaa aloittaa markiisin suunnittelu ottamalla ensin yhteyttä kunnan rakennusvalvontaan.

Markiisi suojaa auringolta eri tavoin kuin esimerkiksi verhot tai sälekaihdin, sillä verhoja tai sälekaihdinta käytettäessä aurinko pääsee kuumentamaan ainakin uloimman ikkunalasin, kun taas ikkunamarkiisia käytettäessä lasikin jää varjoon. Lisäksi markiisi ei peitä näköalaa, mutta suojaa silti tehokkaasti kasvit, tapetit, tekstiilit ja huonekalut.
 
## Lähteet
* Suomela-lehden verkkosivut 

## Aiheesta muualla
Alcides Mendoza Castro

**Alcides Mendoza Castro** (14. maaliskuuta 1928 – 20. kesäkuuta 2012) oli perulainen roomalaiskatolinen arkkipiispa. Hänet vihittiin papiksi 15. syyskuuta 1951 ja nimitettiin Abancayn hiippakunnan vihkipiispaksi sekä Metraen titulaaripiispaksi 28. huhtikuuta 1958. Piispaksi vihkiminen seurasi 6. heinäkuuta. Pääkonsekraattorina toimi Carlos Maria Jurgens Byrne, jota avustivat Alberto Maria Dettmann y Aragón ja Fidel Mario Tubino Mongilardi.

Mendoza Castro sai 5. joulukuuta 1962 nimityksen Abancayn piispaksi ja 12. elokuuta 1967 Perun sotilasarkkipiispaksi sekä Pederodianan titulaariarkkipiispaksi. 5. lokakuuta 1983 hänet nimitettiin Cuzcon arkkipiispaksi, jona hän toimi, kunnes jäi eläkkeelle 29. marraskuuta 2003.

Mendoza Castro osallistui Vatikaanin toiseen kirkolliskokoukseen.

## Lähteet
Porin Sanomat

**Porin Sanomat** oli Porissa vuosina 1973–2013 ilmestynyt kaupunkilehti. 

Sen jakelulevikki oli 60&nbsp;000 kappaletta. Porin Sanomia julkaisi lehden viimeisinä vuosina Alma Media -konserniin kuuluva Satakunnan Kirjateollisuus. Lehti ilmestyi kahdesti viikossa, keskiviikkoisin ja lauantaisin.

Kesäkuussa 2013 lehti fuusioitiin osaksi Satakunnan Kansaa, ja se alkoi ilmestyä lehden mukana perjantaisin jaettavana Porilaine-nimisenä liitteenä.

## Lähteet
* Kaupunkiplus.fi/Porin Sanomat

### Viitteet

## Aiheesta muualla
* Porin Sanomat verkossa
Välimerentyräkki

**Välimerentyräkki** (*Euphorbia characias*) on monivuotinen ja myrkyllinen tyräkkikasvi. Kasvin latinankielinen nimi *characias* pohjautuu antiikin kreikkalaisen lääkärin ja kasvitieteilijän Dioskurideen teksteihin. Nimi viittaa kasvin suosimaan kiviseen tai kallioiseen elinympäristöön (*hárakas* = kivi).

## Ulkonäkö ja koko

Välimerentyräkin lehdet ovat harmaat, pitkulaiset ja niitä on paljon. Kasvin varret ovat suoria ja vahvoja, ja alaosastaan paljaita. Välimerentyräkki kasvaa 30–80 senttimetriä korkeaksi. Kasvin kukinto on lyhytlapakkoinen ja muodoltaan tiheä sarja. Välimerentyräkki kukkii tammikuun lopulta toukokuun alkuun.

## Levinneisyys

Välimerentyräkki kasvaa kotoperäisenä Välimeren alueella. Pohjois-Amerikassa kasvia tavataan Yhdysvaltojen länsirannikolla Kalifornian osavaltion Alamedan piirikunnassa, jonne se on istutettu.

## Lähteet
Tomás Balduíno

**Tomás Balduíno** (31. joulukuuta 1922 Posse – 2. toukokuuta 2014) oli brasilialainen roomalaiskatolinen piispa. Hänet vihittiin dominikaanien papiksi 4. heinäkuuta 1948 ja nimitettiin Santíssima Conceição do Araguaian koadjuuttoriprelaatiksi sekä Vicus Pacatin titulaaripiispaksi 15. elokuuta 1967.

Balduíno sai nimityksen Goiásin piispaksi 10. marraskuuta 1967, ja piispaksi konsekroinnin suoritti 26. marraskuuta Sebastiano Baggio, jota avustivat Alberto Gaudêncio Ramos ja Alain Marie Hubert Antoine Jean Roland du Noday. Balduíno jäi eläkkeelle 2. joulukuuta 1998. Hän tuli tunnetuksi maattomien työläisten puolustajana.

## Lähteet
Antônio Afonso de Miranda

**Antônio Afonso de Miranda** (14. huhtikuuta 1920 Cipotânea – 11. lokakuuta 2021 Juiz de Fora) oli brasilialainen roomalaiskatolinen piispa. Hänet vihittiin papiksi 1. marraskuuta 1945 ja nimitettiin Lorenan hiippakunnan piispaksi 3. marraskuuta 1971. Piispaksi vihkiminen seurasi 27. joulukuuta. Pääkonsekraattorina toimi Umberto Mozzoni, jota avustivat Belchior Joaquim da Silva Neto ja Cristiano Portela de Araújo Pena.

Afonso de Miranda sai 11. heinäkuuta 1977 nimityksen Campanhan koadjuuttoripiispaksi ja 6. elokuuta 1981 Taubatén piispaksi. Hän jäi eläkkeelle 22. toukokuuta 1996.

## Lähteet
Kaappaus Pohjanmerellä

**Kaappaus Pohjanmerellä** () on Andrew V. McLaglenin ohjaama elokuva vuodelta 1979, jonka pääosassa näyttelee Roger Moore. Elokuva kertoo iskuryhmästä, joka lähtee pelastamaan kaapattuja öljynporauslauttoja.

## Rooleissa

## Vastaanotto
*[[Video-opas|Video-oppaassa]]* vuodelta 1994 Bello Romano kutsui elokuvaa vähätoimintaiseksi, viihteelliseksi trilleriksi ja antoi sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
*